ชัดแล้ว! “ประยุทธ์” เข้า “รวมไทยสร้างชาติ” เต็งหนึ่งแคนดิเดตนายกฯ
"พล.อ.ประยุทธ์ จันทร์โอชา " ประกาศแล้ว! เข้าพรรครวมไทยสร้างชาติ พร้อมเป็นแคนดิเดตนายกฯ ของพรรคเพียงคนเดียว
"พล.อ.ประยุทธ์ จันทร์โอชา " ประกาศแล้ว! เข้าพรรครวมไทยสร้างชาติ พร้อมเป็นแคนดิเดตนายกฯ ของพรรคเพียงคนเดียว
23 ธ.ค. 2565

ผู้สื่อข่าวรายงานว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ประกาศชัดเจนถึงการไปร่วมงานกับพรรครวมไทยสร้างชาติ พร้อมเป็นแคนดิเดตนายกฯ ของพรรคเพียงคนเดียว
“ผมได้ตัดสินใจวันนี้แล้วกัน ได้เตรียมการพอสมควรจะไปอยู่กับพรรครวมไทยสร้างชาติ จะได้สบายใจกัน แล้วแต่ประชาชนจะให้การสนับสนุนหรือไม่อย่างไร” พล.อ.ประยุทธ์ กล่าว
ทั้งนี้ พล.อ.ประยุทธ์ กล่าวว่า ได้กราบเรียน พล.อ.ประวิตร วงษ์สุวรรณ รองนายกรัฐมนตรี ในฐานะหัวหน้าพรรคพลังประชารัฐไปหลายครั้งแล้ว จนสุดท้ายได้ตัดสินใจและได้แจ้งให้ พล.อ.ประวิตรทราบ ซึ่งก็ไม่มีปัญหาอะไร ไม่มีความขัดแย้งอะไรทั้งสิ้น เป็นเรื่องทางการเมืองตามระบอบประชาธิปไตย พร้อมยืนยันว่า ความสัมพันธ์กับพล.อ.ประวิตรยังคงเหมือนเดิม เพราะไม่ได้จากกันไปไหน ยังพูดคุยกันอยู่เหมือนเดิม